Dede Yusuf punika putra saking pasangan (alm) Ir. Tammy Effendi lan penyanyi Rahayu Effendi, lan kagungan kangmas inggih punika ingkang asmanipun Bob Soelaiman Effendi.[1] Ramanipun nate nyambut damel minangka Dhirèktur Taman Ismail Marzuki (TIM), ingkang ngurusi panggénan pagelaran lan kasenian.[1] Ibunipun Dede dados penari ing Istana Bogor lan pramugari Garuda ingkang gantos profesi dados bintang filem ing taun 1965.[1] Nalika taksih mbobot Dede Yusuf, ibunipun dados bintang filem Macan Kemayoran ingkang lajeng sukses ing masarakat.[1] Amargi saking punika, ramanipun maringi nami Macan kagem putranipun.[1]